REPUBLIKA HRVATSKA

KRAPINSKO-ZAGORSKA ŽUPANIJA

**OSNOVNA ŠKOLA ĐURE PREJCA**

 **D E S I N I Ć**

KLASA: 406-06/24-01/1

URBROJ: 2140-61-24-8

Desinić, 16. svibnja 2024.

Na temelju Odluke Školskog odbora Osnovne škole Đure Prejca Desinić KLASA: 007-04/24-02/1, KLASA: 2140-61-24-1 od 5. siječnja 2024. godine, Zaključka Župana Krapinsko zagorske županije KLASA: 602-01/24-01/10, URBROJ: 2140-61-24-3 od 16. siječnja 2024. godine o davanju prethodne suglasnosti Osnovnoj školi Đure Prejca Desinić za prodaju nekretnine u Desiniću, Povjerenstvo za provedbu javnog natječaja za prodaju nekretnine (zemljište u Desiniću), dana 16. svibnja 2024. godine objavljuje

 **J A V N I N A T J E Č A J**

 **za prodaju nekretnine (zemljište u Desiniću) u vlasništvu**

 **OŠ Đure Prejca Desinić**

 **I.**

Javnoj prodaji izlaže se nekretnina u Desiniću upisana u zemljišnim knjigama Općinskog suda u Zlataru, Zemljišnoknjižni odjel Pregrada, u zk. ul. 1521, označene kao k.č. br. 1381, oranica u Desiniću ukupne površine 600 m2 u vlasništvu Osnovne škole Đure Prejca Desinić, vlasničkog dijela 1/1 koja se nalazi u Desiniću, Taborgradska ulica.

  **II.**

**Početna prodajna vrijednost nekretnine iz točke I. iznosi najmanje 8.240,00 eura bez PDV-a.**

 **III.**

Pravo sudjelovanja u javnom natječaju imaju sve fizičke i pravne osobe koje prema propisima Republike Hrvatske mogu stjecati vlasništvo nekretnina u Republici Hrvatskoj.

 **IV.**

Sudionici javnog natječaja dužni su uplatiti jamčevinu u iznosu od 10% početne cijene iz točke II. na račun IBAN HR8823600001101411573, model HR 00, s pozivom na broj – OIB ponuditelja, s naznakom: „jamčevina za natječaj – kupnja nekretnine**“.**

Ponuditelju koji ne bude izabran kao najpovoljniji, uplaćena jamčevina se, bez prava na kamatu, vraća na njegov bankovni račun, u roku od 15 dana od dana donošenja odluke o odabiru najpovoljnijeg ponuditelja ili odluke o poništenju javnog natječaja.

Ponuditelj koji iz bilo kojeg razloga odustane od zaključenja kupoprodajnog ugovora, nakon što je odabran kao najpovoljniji ponuditelj ili koji u predviđenom roku ne uplati kupoprodajnu cijenu, gubi pravo na povrat jamčevine.

 **V.**

**Najpovoljnijom ponudom smatrat će se ponuda onog ponuditelja koja ispunjava uvjete iz ovog javnog natječaja te koji ponudi najvišu cijenu.**

**Javna prodaja provest će se prikupljanjem pisanih ponuda s dokumentacijom koja se u zatvorenoj omotnici predaje na adresu:**

 **OSNOVNA ŠKOLA ĐURE PREJCA**

 **DESINIĆ**

 **Povjerenstvo za provedbu javnog natječaja za prodaju**

 **nekretnine u Desiniću**

 **Desinić, Ratkajeva 8**

 **VI.**

Dokumentacija se dostavlja **najkasnije do 27. svibnja 2024. godine zaključno,** osobno ili preporučeno poštom, u zatvorenoj omotnici s naznakom:

 **„PONUDA ZA KUPNJU NEKRETNINE – NE OTVARAJ“**

Osobna dostava vrši se radnim danima u uredovno vrijeme za stranke u tajništvu OŠ Đure Prejca Desinić u vremenu od 10,00 – 14,00 sati.

Nepravovremene i nepotpune ponude neće se razmatrati**.**

**Ponuda mora sadržavati:**

* **ime i prezime, adresu i OIB ponuditelja, odnosno naziv i sjedište ponuditelja**
* **iznos ponuđene cijene**
* **broj računa i naziv banke ponuditelja na koji se vraća jamčevina**
* **preslika osobne iskaznice, odnosno rješenja o registraciji za pravne osobe**
* **dokaz o uplati jamčevine**

 **VII.**

Javno otvaranje ponuda izvršit će Povjerenstvo za provedbu javnog natječaja dana 31. svibnja 2024. godine s početkom u 12,00 sati u službenim prostorijama Škole, na adresi OŠ Đure Prejca Desinić, 49216 Desinić, Ratkajeva 8.

Otvaranju ponuda može pristupiti ponuditelj ili njegov zakonski zastupnik, odnosno punomoćnik uz predaju valjanog ovlaštenja/punomoći u izvorniku.

 **VIII.**

Najpovoljnijom ponudom smatra se ona valjana ponuda kojom je ponuđena najviša cijena povrh početno utvrđene cijene.

U slučaju da pristigne samo jedna valjana ponuda, ona se smatra najpovoljnijom ukoliko je visina cijene ponude jednaka ili veća od početne prodajne vrijednosti nekretnine iz točke II. ovog javnog natječaja.

Ako se na natječaj dostave dvije ili više valjanih ponuda s jednakim iznosom ponuđene cijene, najpovoljnijom ponudom smatrat će se ona koja je pristigla ranije.

Odluku o odabiru najpovoljnijeg ponuditelja donijet će Školski odbor.

Školski odbor ima pravo, uz obavezni povrat uplaćene jamčevine svim ponuditeljima, bez obrazloženja poništiti natječaj, odnosno ne prihvatiti niti jednu ponudu i zbog tih razloga ne odgovara za eventualnu štetu.

O ishodu javnog natječaja ponuditelji će biti obaviješteni u roku od 15 (petnaest) dana od dana donošenja odluke o odabiru najpovoljnijeg ponuditelja ili odluke o poništenju natječaja.

 **IX.**

S izabranim ponuditeljem zaključit će se kupoprodajni ugovor u roku od 30 (trideset) dana od dana donošenja odluke o odabiru najpovoljnijeg ponuditelja.

Izabrani ponuditelj plaća iznos ponuđene cijene, umanjen za uplaćenu jamčevinu, u roku od 30 (trideset) dana od dana zaključenja ugovora.

Iznos iz prethodnog stavka ove točke uplaćuje se jednokratno, u cijelosti, na IBAN utvrđen u točki IV., ovog javnog natječaja.

Prodavatelj može jednostrano raskinuti ugovor kada izabrani ponuditelj zakasni s plaćanjem kupoprodajne cijene više od 15 (petnaest) dana od isteka roka iz stavka 2., ove točke uz zadržavanje iznosa uplaćene jamčevine.

Izabrani ponuditelj je obvezan, ukoliko zakasni s plaćanjem kupoprodajne cijene, platiti i zakonske zatezne kamate koje će se obračunati od dana dospijeća do dana plaćanja kupoprodajne cijene.

Ako osoba čija je ponuda odabrana kao najpovoljnija odustane od zaključenja ugovora ili ne pristupi njegovom zaključenju u zadanom roku, gubi pravo na povrat uplaćene jamčevine. U tom slučaju Školski odbor može donijeti odluku o odabiru slijedeće najpovoljnije ponude koja ispunjava uvjete iz javnog natječaja ili poništiti javni natječaj.

 **X.**

Tabularna isprava podobna za upis prava vlasništva kupca izdat će se nakon isplate kupoprodajne cijene u cijelosti.

Pravo na posjed kupac stječe s danom izdavanja tabularne isprave iz prethodnog stavka ove točke.

 **XI.**

Sve troškove vezane uz provedbu kupoprodajnog ugovora (ovjere, pristojbe, porez, zemljišnoknjižna provedba ugovora i slično) snosi kupac.

 **XII.**

Prodavatelj pridržava pravo, bez navođenja razloga, ne prihvatiti niti jednu ponudu odnosno poništiti natječaj u cijelosti ili djelomično što isključuje naknadne prigovore ponuditelja**.**

 **XIII.**

Javni natječaj za prodaju nekretnine iz točke I. objavit će se na oglasnoj ploči i web stranici Škole.

 Povjerenstvo za provedbu javnog natječaja

 za prodaju nekretnine